Eetris on Pekka Sartola ja Jeruusalemma uudiste erisaade.
Tere õhtust.
Tänase saate teemaks on Noa märk ja 10 pruutneitsit.
Käsitleme palju küsimusi tekitanud kirjakohta Piiblis,
mis on sujuvalt seotud Jeesuse eskatoloogilise kõnega,
mis on kirjas Matteuse evangeeliumi peatükkides 24 ja 25.
Mis on see paljuräägitud Noa märk,
ja kuhu peaksime selle asetama?
Jeesuse mainitud kontekst viitas sündmustele,
mis toimusid tuhandeid aastaid varem: Noale ja veeuputusele.
Taas tuleb tähele panna seda, kellega Jeesus räägib
ja millist ajaperioodi Ta mõtleb.
Mainitud kirjakoht asub Matteuse evangeeliumi 24. peatükis,
Jeesuse suures lõpuaegu kirjeldavas kokkuvõttes,
mis jätkub kuni 25. peatüki sündmusteni.
Matteuse 24:37-39.
"Sest nii nagu olid Noa päevad, nõnda on Inimese Poja tulemine.
Sest nii nagu inimesed olid noil päevil enne veeuputust -
sõid ja jõid, võtsid naisi ja läksid mehele selle päevani,
mil Noa läks laeva, ega taibanud midagi,
enne kui tuli veeuputus ja võttis kõik nad ära -,
nõnda on ka Inimese Poja tulemine."
Siin viitas Jeesus seega juba tuhandeid aastaid varem,
enne veeuputust toimunud sündmustele ja ajale,
mis on kirjas 1. Moosese 7:4.
"Sest juba seitsme päeva pärast ma lasen vihma sadada maa peale
nelikümmend päeva ja nelikümmend ööd,
ja ma kaotan maapinnalt kõik olendid, keda ma olen teinud!"
Kui püüda sobitada ja kohaldada eelmainitud salme
koguduse ja selle ülesvõtmisega, oleme tõsiselt eksiteel.
Esmalt sai Noa Jumalalt selge ilmutuse,
et seitsme päeva pärast hakkab midagi juhtuma.
Laeva oli Noa ehitanud koos perega juba aastaid,
kuid sündmuste kulminatsioon - veeuputus,
maa ja kõige elava hävitamine -, oli ees tollase maailmaajastu lõpus,
pärast seitsmendat päeva.
Noa teadis seda ette, sest oli kuulekas Jumala ilmutusele.
Ta ei hoolinud ümbritseva ühiskonna kommentaaridest,
mida tuli ilmselt nagu seeni pärast vihma.
Tohutu laeva ehitamine kuivale maale
pidi ju ilmselt hullumeelsena näima.
Läheme edasi. Täpselt samale viitavat kirjeldust
kasutatakse ühes teises Jeesuse tähendamissõnas, Matteuse 25:1-13,
kus Ta räägib 10 pruutneitsist.
"Siis on taevariik kümne neitsi sarnane,
kes võtsid oma lambid ja läksid peigmehele vastu.
Viis nendest olid rumalad ja viis arukad,
rumalad võtsid küll oma lambid, kuid ei võtnud kaasa õli,
arukad võtsid aga lampidele lisaks kaasa õlianumad.
Aga kui peigmees viibis, jäid nad kõik tukkuma ja uinusid magama.
Aga keskööl kostis hüüd:
'Ennäe, peigmees! Tulge välja teda vastu võtma!’
Siis ärkasid kõik need neitsid ja seadsid korda oma lambid.
Rumalad ütlesid arukatele:
'Andke meile osa oma õlist, sest meie lambid kustuvad!'
Aga arukad vastasid: 'Ei mingil juhul, sellest ei jätku meile ja teile!
Minge pigem kaupmeeste juurde ja ostke enestele!'
Aga kui nad olid ostma läinud, tuli peigmees,
ja kes olid valmis, läksid temaga pulma, ja uks lukustati.
Hiljem tulid ka need teised neitsid ja ütlesid: 'Isand, isand, ava meile!'
Aga tema vastas neile: 'Tõesti, ma ütlen teile, ma ei tunne teid.'
Lõpukommentaariks tõdes Jeesus hoiatavalt:
"Valvake siis, sest te ei tea seda päeva ega tundi!"
Vaatame, milles siin asi on.
Esmalt tuleb täheldada, et asi pole pruudis,
vaid pruutneitsites,
kellest viis teadsid, kui palju tuleb varuda õli oma lampidesse
ja kui palju tuleb lisaks kaasa võtta,
kui nad ootavad peigmeest, ehk sümboolselt Jeesuse tulekut.
Ka nemad olid kuulekad Jumala ilmutusele.
Erinevalt ülejäänud viiest, keda nimetatakse rumalateks,
kes polnud sellest huvitatud.
Noa aegne uskmatu inimkond polnud samuti huvitatud laevast
ja sellest, miks Noa seda ehitas.
Nad ei uskunud, et juhtub midagi sellist,
millest Noa neile kindlasti rääkinud oli.
Nad olid huvitatud kõigest muust - oma heaolust ja argiasjadest.
Mõned õpetavad nende neitsite kohta,
et nad esindavad kogudust, ja nende väitel näitab see,
et vaid pooled usklikest saavad päästetud.
Minu meelest on see veider tõlgendus, sest ülejäänud Piibli ilmutus
toetab täiesti teistsugust pääste mudelit.
Sellist, kus päästetud saavad vaid usklikud ja uskmatud ei saa.
Nii et pigem on tegemist uuestisündinud kristlastega
ja teises grupis on nn nominaalsed kristlased.
Need, kellel on jumalakartlikkuse nägu,
kuid kes eitavad selle väge.
Lisaks olen kuulnud väiteid, et mainitud õli on Püha Vaim.
Kontekstiga ühendatult on see siiski võimatu mõte.
Kui kesköösel kõlab hüüd:
'Ennäe, peigmees! Tulge välja teda vastu võtma!',
ei jää aega hommikuaskeldustele, vestlusele ja äriajamisele sõpradega,
ja ükski usklik ei saa anda Püha Vaimu teisele,
kes on veel uskmatu.
Tegu on sündmustega enne Jeesuse naasmist Õlimäele.
See tekst on mõeldud ülesvõtmise järgsetele juutidele,
ja ka 7-aastase viletsusaja inimestele,
ning see toimub suure viletsusaja lõpuhetkedel,
kui kogutakse valitud ja ülejäänud jäävad välja.
Sellele viitab ingli kuulutus Ilmutuse 10. peatüki salmides 5-7,
mis on tegelikult Jumala nimel antud vanne,
et aega ei saa enam olema, vaid Jumala hea sõnum teostub
varem prohveteeritud ilmutuste järgi.
Tuleb seega aeg, viletsusaja viimastel hetkedel,
kui uskmatul inimkonnal pole enam võimalik päästetud saada.
Need, kes pole selleks ajaks päästet vastu võtnud,
kui seda on pakutud, peavad üle elama kõiki allesjäänud nuhtlused,
mida Piibel kirjeldab.
Nii mõistes näeme, kellele Jeesuse võrdum
Noast ja kümnest neitsist tegelikult suunatud oli.
Koguduse ülesvõtmise järgsele inimkonnale,
kuhu kuulub nii juute kui kõiki teisi maailma rahvaid,
kuid mille ajal on veel võimalik pääseda.
Kaks märkimisväärset seika toetavad seda väidet.
Esiteks Noa teadis toonase maailmaajastu lõpu ajagraafikut.
Seitse päeva sellest edasi teadsid ka viis tarka neitsit,
millal saabub peigmees, Messias Jeesus,
nüüd aga seitsme aasta, mitte seitsme päeva pärast.
Koguduse ülesvõtmise kohta ei öelda, et keegi võiks seda ette teada.
Paljud uurijad, kellega ma nõustun, usuvad, et see toimub
Suure lepituspäeva, Yom Kippuri ajal.
Kuid mingit raudkindlat infot pole meile selle kohta antud.
Ka Taanieli 70. aastanädal, seitse päeva,
mis tähendab seitset aastat, sobib sellega konteksti järgi.
Endiselt, ja nüüd tuleb tähele panna Jeesuse enda öeldut,
et toonatse jüngrite, tänase koguduse asi
pole teada Tema tulemise, ehk ülesvõtmise aega.
Sellele järgnevad sündmused,
Taanieli viimase aastanädala sündmused,
ei saa ühelegi piibliuurijale ebaselged olla.
Maailmaajaloo tähtsaimad sündmused
avanevad ülesvõtmise järgse, toonase inimkonna silmade ees,
kui neid tahetakse tõsiselt võtta ja Jumala ilmutust uskuda.
Nüüd on küsimus neis, kes ei osalenud koguduse ülesvõtmises,
neis, kes arvasid, et usuvad kuidagi Jumalat,
kuid polnud kunagi teinud isiklikku otsust uskuda.
Seesama Piibel, Jumala ilmutus kehtib sel ajal aga endiselt.
Nüüd lihtsalt teatakse, et Issanda nähtav naasmine Õlimäele,
Armageddon ja 1000-aastane kuningriik, milleenium,
on seitsme vanatestamentliku aasta kaugusel.
Ülesvõtmine ehk koguduse, Kristuse ihu ülesvõtmine,
selle maa pealt kadumine paneb sellest välja jääjad
Piibli ilmutust tõsiselt võtma.
Psalmi 83 sõda Iisraeli ja viie ümbritseva araabiamaa vahel
on sündmus, mille järel Euroopa Liitriigi president
sõlmib 7-aastase rahulepingu
Iisraeli ja maailmaga.
Eriti just Psalmi 83 sõda
võib sattuda ajaliselt täpselt koguduse ülesvõtmise eelsele ajale,
kuid seejärel toimuv tulevase Euroopa Liitriigi
ja antikristuse sekkumine sündmuste kulgu,
tõenäolisemalt ülesvõtmise järgsesse aega.
Aga Piiblis ilmutatud märgid on siiski selged ja nähtavad -
Jeruusalemma on hakatud ehitama ortodoksi juutide unistust,
kolmandat templit ja seal valmistutakse alustama
vanatestamentlikku ohverdamist.
Maailm näeb võimsat juudi evangelistide esiletulekut,
Iisraeli suhtes reeturlikku rahu ja julgeoleku perioodi ja tunnet:
Nüüd on rahu ja julgeolek.
Antikristlus võtab üha rohkem maad;
võimalik, et usundid keelatakse ära, vähemalt kristlus,
ja selle kuulutajaid, uusi usklikke,
juudi evangeliste hakatakse taga kiusama.
Need kõik on märgid, mille Piibel on ette ilmutanud,
juba enne koguduse ülesvõtmist,
aga vaid need, kes sõnumi vastu võtsid, osalevad ülesvõtmises.
Taanieli viimane aastanädal,
koos Ilmutusraamatus kirjeldatud sündmustega,
veenavad osa inimkonnast Issanda naasmise
ja 1000-aastase rahuriigi suhtes.
Neist sünnib see suur valgeis rõivis rahvamass,
kes lähtub sellest suurest viletsusest, millest räägib ka Ilmutuse 7: 9,10.
Seitse päeva Noale, seitse Taanieli päeva
ülesvõtmise järgsele inimkonnale ja ka Iisraelile.
Jeesuse nähtav naasmine Õlimäele,
mida prohvet Sakarja mainib 15. peatükis
ja millest Johannes räägib Ilmutuse 19. peatükis.
Need mõlemad ootavad täitumist
seitsme vanatestamentliku aasta pärast.
Asi on seega arvutamisviisis, mis põhineb juudi kalendril.
Need, kes toona koguduse ülesvõtmise järel usklikuks saavad,
targad pruutneitsid, võtavad Piiblit,
Jumala ilmutust tõsiselt, teavad absoluutse veendumusega
Issanda nähtava naasmise aega,
ja oskavad varuda piisavalt õli oma lampidesse.
See on tänaseks kõik. Nädala pärast, neljandas osas,
käsitlen teemat, mis on tekitanud küsimusi
läbi kogu kristlaskonna ajaloo:
Miks ei aktsepteeri juudid Jeesust oma Messiana?
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee